Life-ohjelma on ainoa EU:n rahasto, joka on omistettu yksinomaan ympäristö- ja ilmastotavoitteille. Sen suhteellisen pienet määrärahat kohdistetaan pieneen alaan, joka jää toisaalta tutkimusta ja innovointia tukevien EU:n ohjelmien sekä niiden demonstraatiotoimien ja toisaalta laajamittaista käyttöönottoa rahoittavien EU:n ohjelmien väliin. Näin ollen ohjelmalla autetaan kuromaan umpeen kuilu tiedonhankinnan ja uuden tiedon käytön välillä.

–poistetaan säännös konsortioiden osallistumisesta ehdotuspyyntöön nykyisen käytännön mukaisesti;

–poistetaan komissiolle annettu valta määritellä lisäehtoja kolmansien maiden osallistumiselle ohjelmaan.

Kaiken kaikkiaan tämä sopimus edustaa tasapainoista lopputulosta lainsäätäjien kantojen välillä, sisältää komission alkuperäiset tavoitteet ja säilyttää samankaltaisen tavoitetason kuin komission ehdotuksessa esitetään.

4.Komission lausumat

Komissio on antanut kolme lausumaa, jotka ovat ohessa.

5.Päätelmät

Komissio kannattaa toimielinten välisten neuvottelujen tuloksia ja voi näin ollen hyväksyä neuvoston ensimmäisen käsittelyn kannan.

LISÄYS

Komission lausumat

(1)Komission lausuma ohjelmakohtaisesta logosta

Komissio pitää valitettavana, että lainsäätäjät ovat päättäneet säilyttää Life-logon. Tämä on vastoin laaja-alaista lähestymistapaa, jonka mukaan tulevassa pitkän aikavälin budjetissa ei käytetä ohjelmakohtaisia logoja. Komission tarkoituksena on varmistaa, että eurooppalaiset voivat nähdä unionin yhtenä kokonaisuutena, ja sen vuoksi unionin eri ohjelmissa käytetään samaa EU:n tunnusta.

Tunnus on yhteinen kaikille EU:n toimielimille, ja siitä tulee merkittävä osa yksinkertaisia, johdonmukaisia ja sitovia viestintä- ja näkyvyysvaatimuksia eri ohjelmissa.

Jotta ohjelmasta päästäisiin yleiseen yhteisymmärrykseen, komissio voi hyväksyä Life-logon säilyttämisen sillä edellytyksellä, että sen käyttö rajoitetaan Life-ohjelmaan kyseisellä ohjelmakaudella.

Komissio on edelleen vakuuttunut siitä, että EU:n toimista tiedottaminen ja niiden näkyvyys laajalle yleisölle on tehokkaampaa ilman ohjelmakohtaisia logoja. Komissio on edelleen lainsäätäjien käytettävissä tämän osoittamiseksi hyvissä ajoin ennen neuvotteluja myöhemmistä ohjelmakausista.

(2)Komission lausuma lausunnosta pidättymistä koskevasta lausekkeesta

Komissio muistuttaa, että jos lainsäätäjä poikkeaa asetuksen (EU) N:o 182/2011 2 artiklassa esitetyistä perusteista, sen päätös käyttää muuta menettelyä olisi perusteltava. Komissio katsoo, että edellytys tarkastelumenettelyn käytölle, eli se, että täytäntöönpanosäädöksellä on ”huomattavia vaikutuksia”, viittaa määrärahojen määrään ja että tämä edellytys ei täyty Life-ohjelman tapauksessa.

Lisäksi komissio korostaa, että on asetuksen (EU) N:o 182/2011 (EUVL L 55, 28.2.2011, s. 13) hengen ja kirjaimen vastaista vedota järjestelmällisesti 5 artiklan 4 kohdan 2 alakohdan b alakohtaan. Kyseistä säännöstä olisi käytettävä ainoastaan, jos ilmenee erityinen tarve poiketa periaatteesta, jonka mukaan komissio voi hyväksyä luonnoksen täytäntöönpanosäädökseksi, jos lausuntoa ei ole annettu. Koska kyseessä on poikkeus 5 artiklan 4 kohdassa vahvistettuun periaatteeseen, 2 alakohdan b alakohtaan vetoamista ei voida pitää puhtaasti lainsäätäjän harkintavallan käyttämisenä, vaan se on tulkittava rajoittavasti ja sen vuoksi perusteltava.

(3)Komission lausuma Life-ohjelman vaikutuksesta luonnon monimuotoisuutta koskevaan tavoitetasoon

Komissio vahvistaa yhteistyössä neuvoston ja parlamentin kanssa tehokkaan, läpinäkyvän ja kattavan menetelmän luonnon monimuotoisuuteen liittyvien menojen seuraamiseksi talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta sekä uusista omista varoista, mukaan lukien etenemissuunnitelma uusien omien varojen käyttöönottamiseksi, tehdyn Euroopan parlamentin, neuvoston ja komission välisen toimielinten sopimuksen (2018/2070(ACI)) mukaisesti. Tavoitteena on osoittaa monivuotisen rahoituskehyksen vuotuisista menoista luonnon monimuotoisuutta koskeviin tavoitteisiin 7,5 prosenttia vuonna 2024 ja 10 prosenttia vuosina 2026 ja 2027.

Tämän menetelmän määrittelyn jälkeen komissio esittää 31. heinäkuuta 2022 mennessä Euroopan parlamentille ja neuvostolle Life-asetuksen panokset luonnon monimuotoisuutta koskevaan tavoitetasoon. Life-ohjelman luonnon monimuotoisuutta koskeviin tavoitteisiin liittyvistä menoista raportoidaan vuosittain toimintamenoja koskevissa ohjelmaselvityksissä. Ohjelman panosta luontotyyppien ja lajien suojelun tasoon analysoidaan vuonna 2024 tehtävän ja Life-asetuksen 19 artiklassa tarkoitetun väliarvioinnin yhteydessä.